2.6.2023 г.
BG
Официален вестник на Европейския съюз
L 143/1
II (Незаконодателни актове)
РЕГЛАМЕНТИ РЕГЛАМЕНТ (ЕС) 2023/1062 НА СЪВЕТА от 1 юни 2023 година за изменение на Регламент (ЕС) 2023/194 за определяне за 2023 г. на възможностите за риболов на определени рибни запаси, приложими във водите на Съюза, и за риболовните кораби на Съюза в някои води извън Съюза, и за определяне за 2023 г. и 2024 г. на съответните възможности за риболов на определени дълбоководни рибни запаси
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за функционирането на Европейския съюз и по-специално член 43, параграф 3 от него, като взе предвид предложението на Европейската комисия, като има предвид, че: (1)
С Регламент (ЕС) 2023/194 (1) на Съвета се определят възможностите за риболов за 2023 г. на определени рибни запаси, приложими във водите на Съюза, както и за риболовните кораби на Съюза в някои води извън Съюза.
Общият допустим улов (ОДУ) и мерките, функционално свързани с ОДУ, определени с Регламент (ЕС) 2023/194, следва да бъдат изменени, за да се вземе предвид резултата от консултациите с трети държави.
(2)
С Регламент (ЕС) 2023/194 е определена временна квота на Съюза за атлантическа треска (Gadus morhua) във водите на Свалбард и в международните води от подзона 1 и участък 2b на Международния съвет за изследване на морето (ICES) за периода от 1 януари 2023 г. до 31 март 2023 г.
За да се даде възможност за продължаване на риболовните дейности, е необходимо тази временна квота на Съюза да бъде заменена с окончателна квота на Съюза за този запас за 2023 г.
Поради това Съветът следва да определи квотата на Съюза за атлантическа треска във водите на Свалбард и в международните води от подзона 1 и участък 2b на ICES въз основа на референтния ОДУ за атлантическа треска в арктически води и историческите права на риболов на Съюза.
Окончателната квота на Съюза за атлантическа треска във водите на Свалбард и в международните води от подзона 1 и участък 2b на ICES за 2023 г. следва да бъде определена на равнището от 15 629 тона, което съответства на процента, посочен в точка 3, буква а) от политическата договореност между ЕС и Норвегия във връзка с риболовните дейности в подзони 1 и 2 на ICES.
Квотата на Съюза за атлантическа треска във водите на Свалбард и в международните води от подзона 1 и участък 2b на ICES следва да бъде разпределена на държавите членки в съответствие с Решение 87/277/ЕИО на Съвета (2), като се приложат необходимите адаптации поради оттеглянето на Обединеното кралство от Съюза, както е посочено в таблица Д от приложение 36 към Споразумението за търговия и сътрудничество между Европейския съюз и Европейската общност за атомна енергия, от една страна, и Обединеното кралство Великобритания и Северна Ирландия, от друга страна (3).
(1) Регламент (ЕС) 2023/194 на Съвета от 30 януари 2023 г. за определяне за 2023 г. на възможностите за риболов на определени рибни запаси, приложими във водите на Съюза, и за риболовните кораби на Съюза в някои води извън Съюза, и за определяне за 2023 г. и 2024 г. на съответните възможности за риболов на определени дълбоководни рибни запаси (ОВ L 28, 31.1.2023 г., стр. 1).
(2) Решение 87/277/ЕИО на Съвета от 18 май 1987 г. относно разпределението на възможностите за улов на треска в зоната на Шпицберген и остров Беар, както и в участък 3М, така както е дефиниран в Конвенцията за бъдещо многостранно сътрудничество в областта на риболова в северозападната част на Атлантическия океан (NAFO) (ОВ L 135, 23.5.1987 г., стр. 29).
(3) ОВ L 149, 30.4.2021 г., стр. 10.